b"\n_START_ARTICLE_\nRiera de Sant Quint\xc3\xad (Ripoll\xc3\xa8s)\n_START_SECTION_\nNaixement\n_START_PARAGRAPH_\nLa riera de Sant Quint\xc3\xad neix a la Collada del Forn, al terme municipal de les Llosses.\n_START_SECTION_\nCurs\n_START_PARAGRAPH_\nLa riera passa per lo Mas, Cal Buxader, Sabat\xc3\xa9s, Mol\xc3\xad de Sabat\xc3\xa9s i l'Hostal Cremat en el terme de la parr\xc3\xb2quia de Santa Maria de les Llosses; per Buxassa, l'Atalaya, Franquesa i Arenyas a Sant Esteve de Vallespirans i finalment, a la parr\xc3\xb2quia de Ripoll passa per Can Ramp\xc3\xad, Casa Nova dels Bruchs i les Planas del Corral.\n_START_SECTION_\nDesembocadura\n_START_PARAGRAPH_\nLa riera de sant Quint\xc3\xad desemboca al riu Ter al costat de l'ertmita del Remei de Baix al sud de Ripoll, a prop del trencant de les carreteres C-17 i C-26 (de Berga a Ripoll).\n_START_SECTION_\nLongitud i \xc3\xa0rea\n_START_PARAGRAPH_\nSegons la base de dades de la xarxa de conques principals de Catalunya, a la longitud m\xc3\xa0xima des de la seva desembocadura \xc3\xa9s de 13.14 quil\xc3\xb2metres i la seva \xc3\xa0rea total \xc3\xa9s de 45.99 km\xc2\xb2.\n_START_SECTION_\nAfluents\n_START_PARAGRAPH_\nLa riera de sant Quint\xc3\xad t\xc3\xa9 dos afluents que s\xc3\xb3n de corrent permanent. A la vora dreta hi t\xc3\xa9 la riera del Grau i a l'esquerra la riera de Carnalets. El seu afluent principal \xc3\xa9s la riera de Vilardell i t\xc3\xa9 un total de 25 cursos d'aigua subsidiaris.\n_START_SECTION_\nRiera del Grau\n_START_PARAGRAPH_\nLa riera del Grau neix al peu de la muntanya en la que hi ha l'ermita de sant Nicolau al terme parroquial de Sant Sadurn\xc3\xad de Sovelles. Travessa el terme de la parr\xc3\xb2quia i l'Hostal de Sovelles abans de desaiguar a l'indret de l'Atalaya, a Sant Esteve de Vallespirans.\n_START_SECTION_\nRiera de Carnalets\n_START_PARAGRAPH_\nLa riera de Carnalets neix al Coll de Sant Jaume, al terme municipal de Sant Jaume de Frontany\xc3\xa0, el Bergued\xc3\xa0 (tot i que la font el situa a la prov\xc3\xadncia de Girona). En aquest terme municipal passa per la Caseta d'en Coll de sant Jaume, Casellas, el mol\xc3\xad de la Riba, la Riba i Serra de la Riba. A Ripoll passa per les cases Puig dels Bruchs, Matac\xc3\xa0, la Caseta de les Arenyes i les Planes del Corral que \xc3\xa9s el lloc en el que desaigua."